5เหตุผล ทำไมคุณจะจนยามเกษียณ
อายุขัยเฉลี่ยของคนในทวีปเอเชียอยู่ที่75ปี ส่วนการเกษียณอายุอยู่ที่ 60 ปี นั่นหมายความว่า คุณจะมีเวลาประมาณ 15 ปีในการใช้เงินบำนาญ&#8230;. หรือเปล่า? คุณเชื่อหรือว่าเงินออมเพื่อวัยเกษียณของคุณจะพอใช้หลังอายุ 60 ? หรือคุณกำลังจินตนาการภาพชีวิตที่สะดวกสบายและหรูหราเกินความจริงอยู่?
13 พ.ค. 2558

อายุขัยเฉลี่ยของคนในทวีปเอเชียอยู่ที่75ปี ส่วนการเกษียณอายุอยู่ที่ 60 ปี นั่นหมายความว่า คุณจะมีเวลาประมาณ 15 ปีในการใช้เงินบำนาญ…. หรือเปล่า? คุณเชื่อหรือว่าเงินออมเพื่อวัยเกษียณของคุณจะพอใช้หลังอายุ 60 ? หรือคุณกำลังจินตนาการภาพชีวิตที่สะดวกสบายและหรูหราเกินความจริงอยู่?
ไม่ว่าคุณจะจินตนาการการใช้ชีวิตของตัวเองหลังเกษียณไว้ว่าอย่างไร คุณต้องถามตัวเองก่อนว่า สิ่งที่คุณทำอยู่ทุกวันนี้ จะช่วยให้คุณมีอนาคตแบบที่ต้องการหรือเปล่า คุณอาจมีลูกที่จะคอยดูแลคุณเมื่อเกษียณไปแล้ว แต่คุณก็คงไม่อยากเป็นภาระของลูกหลานเมื่อตัวเองแก่ลง คุณเองนั่นแหละที่จะเป็นคนเตรียมอนาคตให้แก่ตนเอง และเวลาเริ่มที่ดีที่สุด ก็คือตอนนี้แหละ
บางคนใช้เงินแบบเดือนชนเดือน แต่คุณสามารถหยุดวงจรนี้ได้ คุณอาจคิดว่าการนึกถึงชีวิตหลังเกษียณอาจเร็วไปสำหรับตอนนี้ แต่คุณคิดผิดแล้วล่ะ หากคุณอยากมีชีวิตที่สุขสบายในวัยนั้น คุณควรเตรียมตัวตั้งแต่วันนี้...
ประเมินค่าใช้จ่ายต่ำไป
หลังเกษียณอายุแล้ว คุณจะได้รับเงินจำนวนเท่าๆ กันในแต่ละเดือนจากเงินบำนาญและเงินประกันสังคม บางคนอาจคิดว่าพอใช้ แต่จริงๆ แล้วไม่เป็นเช่นนั้น ค่าครองชีพในประเทศของเราสูงขึ้นเรื่อยๆ ค่าใช้จ่ายสำหรับของใช้ในบ้าน ค่าเช่าบ้าน ค่าเดินทาง และแทบจะทุกอย่างมีราคาสูงขึ้นเรื่อยๆ ในขณะที่ทุกวันนี้เราๆ ก็ยังออกไปทานอาหารร้านหรูๆ ซื้อของแบรนด์เนม และดูหนังเรื่องเดิมๆ ซ้ำไปซ้ำมา
คุณต้องหยุดมองทุกสิ่งในระยะสั้น แล้วเริ่มวางแผนทุกสิ่งในระยะยาวได้แล้ว
ไม่มีงบค่ารักษาพยาบาลฉุกเฉิน
เมื่อคุณแก่ตัวลง คุณอาจเจ็บป่วยหรือได้รับบาดเจ็บง่ายขึ้น ระบบภูมิคุ้มกันของคุณจะไม่แข็งแรงเท่าสมัยหนุ่มสาว ส่วนใหญ่ เราไม่ค่อยมองไปถึงค่าใช้จ่ายรักษาพยาบาลฉุกเฉินกันเท่าไร ซึ่งรวมถึงค่าใช้จ่ายโรงพยาบาล ค่าผ่าตัด หรือกระทั่งค่าทำฟัน การมีประกันสุขภาพจะช่วยแบ่งเบาค่าใช้จ่ายส่วนนี้ไปได้บ้าง แต่ใช่ว่าทุกคนในครอบครัวจะมีประกันเสียหน่อย ซึ่งถ้าเป็นอย่างนั้น ค่าใช้จ่ายส่วนนี้อาจทำให้คุณต้องใช้เงินออมเพื่อการเกษียณเป็นจำนวนมากก็ได้
ใช้จ่ายเยอะ
มีคนจำนวนมากที่ใช้เงินไปกับการฉลองวันเกิด ครบรอบแต่งงาน หรือวันหยุดต่างๆ โดยจ่ายผ่านบัตรเครดิต แต่สิ่งที่เกิดตามมาคือการสร้างหนี้ให้กับตนเอง การมีหนี้จะเกิดขึ้นเมื่อคุณยืมเงินไม่ว่าจะจากใครก็ตาม รวมถึงสถาบันการเงินและธนาคารด้วย คุณจะต้องจ่ายเงินคืนให้กับหนี้ที่ก่อไว้เป็นระยะๆ ทั้งที่จริงแล้วคุณควรจะนำเงินนั้นไปใส่ในบัญชีออมทรัพย์หรือกองทุนเพื่อวัยเกษียณมากกว่า ดังนั้น ถ้าหากจะจัดงานเลี้ยง ก็จัดแบบเรียบง่าย นอกจากจะไม่ต้องเสียเงินเยอะ ยังให้ความรู้สึกใกล้ชิดกันมากกว่าด้วย
ลืมเรื่องภาษีและค่าธรรมเนียม
เมื่อคุณเกษียณ คุณจะไม่ต้องมาลำบากเรื่องขั้นตอนการยื่นเรื่องคืนภาษีเงินได้บุคคลอีกแต่ไป แต่ก็ไม่ได้หมายความว่าคุณจะไม่ต้องจ่ายภาษีอีกเลยเสียหน่อย ยังมีภาษีโรงเรือนและที่ดิน ภาษีมูลค่าเพิ่ม ภาษีท่องเที่ยวเมื่อคุณเข้าออกประเทศ และค่าธรรมเนียมอื่นๆ ที่รัฐบาลกำหนด การไม่รวมค่าใช้จ่ายเหล่านี้เมื่อเตรียมตัวรับการเกษียณอาจส่งผลเสียต่อการเงินของคุณได้
ไม่กล้าลงทุน
การลงทุนอสังหาริมทรัพย์ หุ้น หรือพันธบัตรรัฐบาลอาจช่วยคุณและครอบครัวได้เมื่อถึงเวลาที่คุณเกษียณอายุ หากคุณไม่รีบลงทุน หรือไม่ลงทุนเลย คุณจะพลาดโอกาสในการได้รับเงินเพิ่มพิเศษยามเกษียณ แน่นอนว่าการลงทุนอาจทำให้คุณกลัวอยู่บ้าง ทั้งเรื่องเงินเฟ้อ โดนโกง วิกฤตเศรษฐกิจ และอื่นๆ แต่หากไม่เอาชนะความกลัวเหล่านี้ คุณจะลงทุนกับอะไรไม่ได้เลย แล้วเงินของคุณก็จะไม่มีการงอกเงยด้วย
ยังไม่สายเกินไปในการวางแผนเพื่อยามเกษียณนะครับ และจะเริ่มเมื่อไรก็ไม่ถือว่าเร็วเกินไปนะครับ คุณอยากจะรับเงินเบี้ยเลี้ยงเล็กน้อยยาวแก่ หรืออยากจะเที่ยวทั่วโลกตามใจชอบล่ะครับ?ทุกอย่าง อยู่ที่ตัวคุณ แค่จำไว้ว่า การตัดสินใจทางการเงินทุกอย่างในตอนนี้ จะส่งผลต่ออนาคตของคุณแน่นอนครับ
สนับสนุนเรื่องราวดีๆ โดย MoneyGuru